ตอนเด็กๆ ตาไม่โปนค่ะ จนม.6 อยู่ๆ ก็รุ้สึกได้ว่าตาปูดโปนออกมา ไม่เป็นไทรอยด์ แต่เป็นคนใช้สายตาเยอะ เช่น ทำงานคอม เล่นมือถือ ทำอย่างไรให้หายคะ ขอบล่วงหน้าสำหรับคำตอบนะคะ
สวัสดีค่ะ ตาโปนคืออาการผิดปกติที่เกิดขึ้นบริเวณดวงตา จนทำให้ลูกตายื่นออกมามากกว่าปกติ จนในบางครั้งก็ทำให้ผู้ป่วยไม่สามารถหลับตาได้สนิท และส่งผลเสียต่อดวงตา ทำให้ตาแห้ง และเกิดแผลที่กระจกตาได้ในที่สุดสาเหตุเช่นอาการบาดเจ็บ หรือมีเลือดออกที่บริเวณหลังตาความผิดปกติที่ดวงตา เช่น หลอดเลือดบริเวณหลังตามีรูปร่างผิดปกติ ภาวะกระบอกตาตื้นในเด็กแรกเกิด เนื้องอกที่หลอดเลือดบริเวณดวงตา ต้อหิน การติดเชื้อของเนื้อเยื่อที่กระบอกตา โรคไทรอยด์ทำงานมากผิดปกติเป็นต้นแนะนำพบจักษุแพทย์เพื่อตรวจร่างกายทางตาอย่างละเอียดเพื่อหาสาเหตุที่เป็นไปได้ดังกล่าวไปก่อน การเล่นมือถือหรือทำงานคอมพิวเตอร์ไม่ได้เป็นสาเหตุโดยตรงของภาวะตาโปนค่ะการดูแลตัวเองเบื้องต้น หลีกเลี่ยงความเสี่ยงที่จะทำให้ตาอักเสบหรือการใช้สายตามากๆไปก่อน และหมั่นพบจักษุแพทย์เพื่อตรวจสุขภาพทางตา รวมทั้งหากเกิดความผิดปกติที่ดวงตาเช่นปวดตามาก การมองเห็นเปลี่ยนไป ควรรีบไปพบแพทย์โดยเร็วที่สุดอ่านเพิ่มเติม